F°381

Flamme Forlag. Oslo. 2019

Kaia Dahle Nyhus

Du sier, jeg sier

Takk til Ninni for ideen

og takk til Daniel, Monica og mamma

Da jeg var liten spiste jeg maur.

Jeg hadde en digitalklokke med lys

som kunne tåle å være to hundre meter under vann.

På kvelden telte jeg sekundene

for å se hvor lenge jeg kunne holde meg våken.

Da du var liten satt du på et rom og venta.

Du valgte musikk ut fra coveret

og rømte aldri.

Lille Saigon